केंद्र की मनमोहन सरकार कमजोर : पवार  
शरद पवार ने कहा कि आज के वक्त में मजबूत केंद्र सरकार की जरूरत थी, लेकिन ऐसा नहीं होने के चलते ही न्यायपालिका और दूसरी ताकतें चढ़ बैठीं।
केंद्रीय कृषि मंत्री और एनसीपी नेता शरद पवार ने अपनी ही सरकार को कमजोर बताकर एक नया विवाद खड़ा कर दिया है। अखबार 'इंडियन एक्सप्रेस' के मुताबिक पवार ने एक कार्यक्रम के दौरान कहा कि यूपीए की पिछली सरकार के दौरान लिए गए फैसलों को लेकर मौजूदा सरकार विवादों में घिरी है।  उन्होंने कहा कि ऐसे समय में एक मजबूत केंद्र सरकार की जरूरत थी, लेकिन ऐसा नहीं होने के चलते ही न्यायपालिका और दूसरी ताकतें चढ़ बैठीं।  उन्होंने राष्ट्रीय ग्रामीण रोजगार गारंटी जैसी कांग्रेस की महत्वाकांक्षी योजनाओं पर भी सवाल उठाए। पवार ने कहा कि तेल−खाद पर भारी भरकम सब्सिडी और नरेगा पर 40 हजार करोड़ रुपये खर्च करने के बाद विकास के लिए बचता ही क्या है।